Cuneiform Tablet CCT 4 4a (BM 115062)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na pu-šu-ke-en₆ qí-bi-ma um-ma PUZUR₄-a-šur-ma 1 ma-na a-mu-tám ša be-lá-num ù DUMU e-la-lí ub-lu-ni-ni ta-áš-pu-ra-am um-ma a-ta-ma a-na KÙ.BABBAR ù KÙ.GI dí-in a-na URUDU la ta-da-ší en-nam-a-šur i-na wa-aḫ-šu-ša-na ag-ri-ma ki-ma KÙ.BABBAR lá i-ša-qú-lu la a-dí-šu-um a-na bu-ru-uš-ḫa-dum e-ru-ub-ma ki-ma mu-ṣí-um KÙ.BABBAR ba-at-qám i-ša-qú-lu um-ma a-na-ku-ma a-na ḫu-up-ší-im ra-bu-ma la ta-dí-ší kà-ru-um iš-me-ma um-ma šu-nu-ma a-dí mu-ṣí-um la e-mu-ru a-na ma-ma-an la ta-da-ší-i dí-in kà-ri-im i-ba-ší iš-tí en-nam-a-šur ù i-dí-ku-bi₄ áš-ta-a-al um-ma šu-nu-ma a-mu-tám a-na ḫa-ar-tù bi-il₅-ma um-ma a-ta-ma ší-bu-um a-na ší-ip-ru-tim i-li-kà-ni a-na ṣé-ri-kà ú-šé-bi₄-lá-ni a-mu-tám a-na a-wi-lim ú-bi-il₅-ma wa-ar-ki-ú-tám i-dí-na-ni um-ma šu-ut-ma la-aṣ-ru-up-ší um-ma a-na-ku-ma a-na ṣa-ra-pì-im pí-i la a-da-na-kum um-ma šu-ut-ma iš-tù a-ta ta-ta-lu-ku la-aṣ-ru-up-ší-ma šu-ma a-na lá-mu-tim i-tù-a-ar lu-mu-un li-bi-im a-na šu-a-tí ù i-a-tí bé-li li-ir-ší a-mu-tám iṣ-ru-up-ší-ma 0.66666 GÍN ki-iṣ-ru-um e-li-a-am lu i-na ṣa-ra-pì-im lu i-na i-ší-ra-tim mu-ṭá-e 4 GÍN e-ta-ru a ší-tí a-mu-tim 8 GÍN.TA a-na KÙ.KI iq-bi-a-kum um-ma a-na-ku-ma e-eṣ i-na a-<gap>-<gap>-ma